Էապես սահմանափակվեց, փոքրացավ քրեաօլիգարխիայի մանևրի քաղաքական տարածությունը, մյուս կողմից՝ սկանդալային հեռախոսազրույցների բովանդակությունը իրավական ալիբի է տվել Քոչարյանին՝ կասկածի տակ դնելու նախաքննության լեգիտիմությունը ու կասկածից վեր է, որ, թերևս, իր ջանքերով լույս աշխարհ եկած գաղտնալսումը երկրորդ նախագահի թիմն օգտագործելու է անգամ միջազգային հարթակներում։ Պատահական չէ, որ Քոչարյանն այսօրվա հարցազրույցում հնարավորինս ապալեգիտիմացնում է քննությունը՝ հիշատակելով, որ ապագայում Հայաստանի հարցը քննարկվելու է ԵԽԽՎ մոնիթորինգի խմբում։